b'\n_START_ARTICLE_\n\xc5\xa0ahovski turnir\n_START_PARAGRAPH_\n\xc5\xa0ahovski turnir je tekmovanje, ki poteka po standardnih \xc5\xa1ahovskih pravilih. Glede na \xc5\xa1tevilo sodelujo\xc4\x8dih se uporabljajo razli\xc4\x8dni turnirski razporeditveni sistemi in \xc4\x8dasovni nadzori. Potek turnirjev nadzorujejo \xc5\xa1ahovski sodniki.\n_START_SECTION_\nZgodovina\n_START_PARAGRAPH_\nPred prvimi ve\xc4\x8djimi \xc5\xa1ahovskimi turnirji so se najmo\xc4\x8dnej\xc5\xa1i \xc5\xa1ahisti merili v \xc5\xa1ahovskih dvobojih. V 19. stoletju so bili pomembni prvi uradni \xc5\xa1ahovski dvoboji med (prvi je naveden zmagovalec): Bourdonnais - MacDonnell, 1834; Calvi - Kieseritzky, 1842; Buckle - Staunton, 1843; Cochrane - St.Amant, 1843; Cochrane - Staunton, 1843; St.Amant - Staunton, 1843; Staunton - St.Amant, 1843; Staunton - Horwitz, 1846; Kieseritzky - Horwitz, 1846; Lasa - Loewenthal, 1846; Staunton - Harrwitz, 1846; Harrwitz - Anderssen, (neodlo\xc4\x8deno) 1848; Buckle - Kieseritsky, 1848; Harrwitz - Horwitz, 1849._NEWLINE_Prvi ve\xc4\x8dji \xc5\xa1ahovski turnir je bil organiziran v Londonu leta 1851. Na turnirju London International so sodelovali najmo\xc4\x8dnej\xc5\xa1i \xc5\xa1ahisti tistega \xc4\x8dasa. Zmagal je Anderssen, sledili so mu: Wyvill, Williams, Staunton, Szen, Kennedy, Horwitz, Mucklow, ...'